《再次士特韵》
宋代·李处权

爱君直似朱丝绳，遇物可折不可曲。
三仕无喜已无愠，肯学时人走巫下。
平生不作吠尧事，乘矢犹闻去其镞。
至今莫可奸以私，尊视正冠何太肃。
归来田园不改旧，岁寒见此猗猗绿。
绝交未怪孔方兄，有酒盈樽书满屋。
小人倾盖已蒙润，遗我珠玑不论斛。
使我意夕搜枯肠，鱼目非珍何敢复。
我今已似云无心，江湖不说虚舟覆。
言乘下泽与款段，早莫少游良易足。
惯看赤脚老婢悲，亦任索饭痴儿哭。
皇天其忍杀善类，支离亦受三钟粟。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。